Κατάλογος δημάρχων Πέλλας

Ο Δήμαρχος Πέλλας αποτελεί τον εκλεγμένο εκπρόσωπο και επικεφαλή του Δήμου Πέλλας, ο οποίος συνιστά μία από τις διοικητικές μονάδες της Περιφέρειας Κεντρικής Μακεδονίας στην Ελλάδα. Παραδοσιακά, η κατοικία του Δημάρχου βρίσκεται στα Γιαννιτσά, που αποτελούν την έδρα του Δήμου, καθώς οι περισσότεροι από τους διατελέσαντες δημάρχους προέρχονταν από αυτήν. Οι δημοτικοί άρχοντες από το 1917 έως το 1925 ήταν διορισμένοι, ανάλογα με το κόμμα που κυβερνούσε (βενιζελικοί - λαϊκοί). Μετά την ανακήρυξη της Β΄ Δημοκρατίας το 1924, από τον Αλέξανδρο Παπαναστασίου άρχισαν να γίνονται δημοτικές εκλογές, για πρώτη φορά το 1925. Επίσης γίνονταν και διορισμοί από το Υπουργείο Εσωτερικών κατά την ταραχώδη περίοδο του Εμφυλίου Πολέμου και της Στρατιωτικής Δικτατορίας. Ειδικότερα, η θέση του δημάρχου σε αυτές τις περιόδους ήταν συχνά κατειλημμένη από περιορισμένο αριθμό ατόμων που διορίζονταν κεντρικά.

Η παραδοσιακή ονομασία «Δήμαρχος Γιαννιτσών» αντικαταστάθηκε το 2011, με την εφαρμογή των διοικητικών μεταρρυθμίσεων του Προγράμματος Καλλικράτης, όταν η πόλη των Γιαννιτσών και οι υπόλοιποι τέσσερις πρώην δήμοι (Κρύας Βρύσης, Κύρρου, Μεγάλου Αλεξάνδρου και Πέλλας) συγχωνεύθηκαν σε έναν ενιαίο Δήμο Πέλλας. Έτσι, η νέα διοικητική πραγματικότητα επιτάσσει την αναγνώριση του Δημάρχου ως ανώτατου τοπικού άρχοντα του συνόλου της περιοχής και των πέντε πρώην δήμων.

Η θέση του Δημάρχου στα Γιαννιτσά έχει τις ρίζες της το 1912, αμέσως μετά την απελευθέρωση της πόλης από τους Οθωμανούς. Κατά την περίοδο της Τουρκοκρατίας, η διοίκηση της πόλης ανήκε στον Καϊμακάμη, ο οποίος ήταν ο διοικητής και επόπτης του καζά (επαρχίας) Γιαννιτσών. Η θέση αυτή είχε παραδοσιακά έναν κληρονομικό χαρακτήρα, καθώς συνήθως αναλαμβάνονταν από μέλη της τοπικής οικογένειας Εβρενόσογλου, γενάρχης της οποίας ήταν ο στρατηγός και κατακτητής της Μακεδονίας, Γαζή Αχμέτ Εβρενός (1330-1417), που κατέκτησε τα Γιαννιτσά και μετοίκησε εκεί. Ο τελευταίος Καϊμακάμης του καζά Γιαννιτσών, πριν την απελευθέρωση, ήταν ο Εμίν Μπέης, ο οποίος και εγκατέλειψε την πόλη, μετά τη νίκη των ελληνικών στρατευμάτων. Στα Οθωμανικά χρόνια, την ελληνική κοινότητα των Γιαννιτσών εκπροσωπούσαν οι δημογέροντες, οι οποίοι εκλέγονταν κάθε δύο ή τρία χρόνια και είχαν την ευθύνη για την οργάνωση και διαχείριση των τοπικών υποθέσεων.

 Κατάλογος 
ΟνοματεπώνυμοΕικόναΈναρξη θητείαςΛήξη θητείαςΣημειώσειςΛεωνίδας Γραμματικού19121917ο πρώτος δήμαρχος ΓιαννιτσώνΤραϊανός Χατζηδημητρίου 19171919υπήρξε δάσκαλος κατά τον Μακεδονικό ΑγώναΔημήτριος Ρεβυθιάδης 19191922Τραϊανός Χατζηδημητρίου19221923δεύτερη θητεία τουΗλίας Παπαδόπουλος19241925Χρήστος Βόσκογλου19251929Τηλέμαχος Κοσμίδης19291935Ιωάννης Παπαδόπουλος19351941Χρήστος Ακτύπης19411942Θωμάς Μαγκριώτης194214 Σεπτεμβρίου 1944Η θητεία του διακόπηκε γιατί εκτελέστηκε, μαζί με άλλους Γιαννιτσιώτες, από τους ΓερμανούςΓρηγόριος Καρανικόλας19441945διορισμένος από το ΕΑΜΙωάννης Παπαδόπουλος19451946διορίσθηκε 2 φορές τον Μάρτιο και τον Αύγουστο του 1945 από το Υπουργείο ΕσωτερικώνΣτέφανος Τριανταφυλλίδης19461949διορισμένος από το Υπουργείο ΕσωτερικώνΓαβριήλ Γερολυμάτος19491950διορισμένος από το Υπουργείο ΕσωτερικώνΓεώργιος Γαϊτάνης 19501951διορισμένος από το Υπουργείο ΕσωτερικώνΚωνσταντίνος Στάμκου19511954Ιωάννης Ιγνατιάδης19541959Ιωάννης Παπαδόπουλος19591964δεύτερη θητεία τουΙωάννης Ιγνατιάδης19641965δεύτερη θητεία τουΓεώργιος Ηλίδης196521 Απριλίου 1967Αθανάσιος Κωδούνας22 Απριλίου 19671972διορισμένος από το Υπουργείο ΕσωτερικώνΚωνσταντίνος Παπακωνσταντίνου19721974Αριστείδης Γιαπουτζής19741975από τη μεταπολίτευση ως τις πρώτες μεταχουντικές εκλογές την άνοιξη του 1975Αντώνιος Βασιλειάδης19751978Γεώργιος Φαρσακίδης19781982Θεόδωρος Γεωργιάδης19821989Αντώνιος Βασιλειάδης19891998Στυλιανός Βαμβίνης19992006Νικόλαος Παπανικολάου20072010Γρηγόριος Στάμκος20112023Ευστάθιος Φουντουκίδης15 Οκτωβρίου 2023 -εν ενεργεία δήμαρχος

 Παραπομπές 

Κατηγορία:Δήμαρχοι Γιαννιτσών
Κατηγορία:Κατάλογοι Ελλήνων δημάρχων
Κατηγορία:Δήμος Πέλλας